
DR 30.6.2011  

 

93 

Datuk Ir. Haji Idris bin Haji Haron [Tangga Batu]: Point of order, point of order. 

Dr. Mohd. Hatta Md. Ramli [Kuala Krai]: Dan Parlimen yang membuatkan 
Dewan ini bersidang dengan... 

Timbalan Yang di-Pertua [Datuk Ronald Kiandee]: Yang Berhormat, minta diam 
Yang Berhormat. Diam Yang Berhormat. 

Dato' Shamsul Anuar Nasarah [Lenggong]: Bagi pihak diri sendiri itu, bagi pihak 
diri sendiri itu. 

Dr. Mohd. Hatta Md. Ramli [Kuala Krai]: Sekian, assalamualaikum 
warrahmatullaahi wabarakaatuh.  

Timbalan Yang di-Pertua [Datuk Ronald Kiandee]: Ya, saya jemput seorang 
Yang Berhormat Menteri untuk membawakan usul penangguhan. 

 

 

USUL 

 
MENANGGUHKAN MESYUARAT DI BAWAH 

PERATURAN MESYUARAT 16(3) 

 

Timbalan Menteri Kerja Raya [Dato’ Yong Khoon Seng]:  Tuan Yang di-Pertua, 
saya mohon mencadangkan: 

 “Bahawa mengikut Peraturan Mesyuarat 16(3), mesyuarat ini 
ditangguhkan sekarang.” 

 Timbalan Menteri Perdagangan Dalam Negeri, Koperasi dan Kepenggunaan II 
[Datuk Hajah Rohani binti Abdul Karim]: Tuan Yang di-Pertua, saya mohon menyokong. 

  

 

UCAPAN-UCAPAN PENANGGUHAN 

 

Masalah 200 Penjaja Pasar Jalan Merlimau  

6.36 ptg. 

Tuan Tan Kok Wai [Cheras]: Tuan Yang di-Pertua, saya ingin menyampaikan 
penghargaan yang setinggi-tingginya kepada Tuan Yang di-Pertua dan Ahli-ahli Yang 
Berhormat yang masih bersama-sama di Dewan saya ini.   

Tuan Yang di-Pertua, saya ingin membangkitkan masalah lebih 200 penjaja Pasar 
Jalan Merlimau Kuala Lumpur yang sudah berada di tapak pasar sejak 40 tahun lalu yang 
merupakan penjaja-penaja berlesen yang sah oleh Dewan Bandaraya Kuala Lumpur.  

Pasar ini terletak bersebelahan tanah yang kini dibangunkan kompleks perniagaan 
Kenanga Wholesale City. Pasar ini telah berkhidmat kepada beribu-ribu keluarga yang 
tinggal di rumah-rumah pangsa persekitaran yang mana para penduduk atau pengguna ini 
bergantung sumber bekalan keperluan harian mereka dari pasar ini. Kepentingan pasar ini 
memang tidak dapat dinafikan apatah lagi ia ditamatkan. Ia akan menimbulkan berbagai-
bagai kesusahan kepada penduduk-penduduk sekitar.   

Tuan Yang di-Pertua, saya difahamkan bahawa sebuah konsortium telah 
memohon untuk memperoleh dan membina sebuah kompleks pemborong di atas tanah 
yang mana terletak Pasar Jalan Merlimau.  Penjaja pasar yang terlibat akan dipindahkan ke 
tapak yang lain iaitu tanah rizab milik KTM terletak di stesen LRT Pudu.  



93 Datuk Ir. Haji Idris bin Haji Haron [Tangga Batu]: Point of order, point of order. Dr. Mohd. Hatta Md. Ramli [Kuala Krai]: Dan Parlimen yang membuatkan Dewan ini bersidang dengan... Timbalan Yang di-Pertua [Datuk Ronald Kiandee]: Yang Berhormat, minta diam Yang Berhormat. Diam Yang Berhormat. Dato' Shamsul Anuar Nasarah [Lenggong]: Bagi pihak diri sendiri itu, bagi pihak diri sendiri itu. Dr. Mohd. Hatta Md. Ramli [Kuala Krai]: Sekian, assalamualaikum warrahmatullaahi wabarakaatuh. Timbalan Yang di-Pertua [Datuk Ronald Kiandee]: Ya, saya jemput seorang Yang Berhormat Menteri untuk membawakan usul penangguhan. USUL. MENANGGUHKAN MESYUARAT DI BAWAH PERATURAN MESYUARAT 16(3). Timbalan Menteri Kerja Raya [Dato' Yong Khoon Seng]: Tuan Yang di-Pertua, saya mohon mencadangkan: "Bahawa mengikut Peraturan Mesyuarat 16(3), mesyuarat ini ditangguhkan sekarang." Timbalan Menteri Perdagangan Dalam Negeri, Koperasi dan Kepenggunaan II [Datuk Hajah Rohani binti Abdul Karim]: Tuan Yang di-Pertua, saya mohon menyokong. UCAPAN-UCAPAN PENANGGUHAN. Masalah 200 Penjaja Pasar Jalan Merlimau 6.36 ptg. Tuan Tan Kok Wai [Cheras]: Tuan Yang di-Pertua, saya ingin menyampaikan penghargaan yang setinggi-tingginya kepada Tuan Yang di-Pertua dan Ahli-ahli Yang Berhormat yang masih bersama-sama di Dewan saya ini. Tuan Yang di-Pertua, saya ingin membangkitkan masalah lebih 200 penjaja Pasar Jalan Merlimau Kuala Lumpur yang sudah berada di tapak pasar sejak 40 tahun lalu yang merupakan penjaja-penaja berlesen yang sah oleh Dewan Bandaraya Kuala Lumpur. Pasar ini terletak bersebelahan tanah yang kini dibangunkan kompleks perniagaan Kenanga Wholesale City. Pasar ini telah berkhidmat kepada beribu-ribu keluarga yang tinggal di rumah-rumah pangsa persekitaran yang mana para penduduk atau pengguna ini bergantung sumber bekalan keperluan harian mereka dari pasar ini. Kepentingan pasar ini memang tidak dapat dinafikan apatah lagi ia ditamatkan. Ia akan menimbulkan berbagai- bagai kesusahan kepada penduduk-penduduk sekitar. Tuan Yang di-Pertua, saya difahamkan bahawa sebuah konsortium telah memohon untuk memperoleh dan membina sebuah kompleks pemborong di atas tanah yang mana terletak Pasar Jalan Merlimau. Penjaja pasar yang terlibat akan dipindahkan ke tapak yang lain iaitu tanah rizab milik KTM terletak di stesen LRT Pudu.